《送蒋一庵少司徒予告展墓归蜀》
明代·王缜

自从乡佐识名贤，瞥眼而今十二年。展墓风霜惊宿草，思乡心事付楼船。

云开巫峡千家月，秋敛巴江一镜天。须信圣明虚席待，春来遥望着回鞭。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。